手捲煙 (電影)

《手捲煙》係2020年上畫嘅港產片，由新晉導演陳健朗執導、劉國昌監製，香港「首部劇情電影計劃」第四屆大專組的得獎作品，香港電影發展局電影發展基金與創意香港資助，林家棟、袁富華、白只、張嘉年主演。

劇情簡介
已經退役嘅華籍英兵關超加入黑社會維生，不過近年經濟差，好多時都入不敷支。有一日，南亞裔古惑仔文尼為咗避開仇人，無意中入咗關超屋企，文尼以一百萬酬勞請求收留佢五日，關超立即接受。另一邊廂，關超早前有一單江湖大佬大口泰同台灣黑幫菜甫嘅走私金錢龜交易，大口泰收貨之後竟然發現貨不對辦，要關超退返一百五十萬訂金！文尼突然攞出一包毒品畀關超換錢還債，事情好似就快完噉，不過文尼又俾大口泰嘅手下捉走！關超究竟會自己逃走，定係冒險拯救呢位相遇相知嘅新朋友？關超吸咗一啖手捲煙，作出咗最後決定！

演員表
林家棟 飾 關超
張嘉年 飾 竹昇
袁富華 飾 大口泰
白只 飾 辣雞
錢小豪 飾 華佬
杜燕歌 飾 菜甫
朱栢謙 飾 木頭
何華超 飾 豆腐
周祉君 飾 雲斯頓
辛格·哈提汗·比托 飾 卡比
張國強 飾 二手店老板

港產片
2020年電影